De què vol parlar?
Parlem de l'Africana?…
Ja està dit. Però, això sí, només ne direm quatre cosetes, perquè, si us ho havia de dir tot, per avui ja es podien consolar de menjar l'arròs covat.
Ara no es pensin que els vulgui dir res de la música ni dels cantants, perquè això sí que… pobre de mi!… vaig apendre dos anys de solfa amb el senyor Ribes i amb prou feines sé endevinar un jeroglífic quan hi ha alguna nota.
Ca! Ca! ¿Estan desocupats, que darem una volteta pel teatre?… ¡Ne sentiran, de parers i enraonaments, que els donarà gust! Si de cas encara no ho sabien, ara trobaran que és veritat allò de cada home és un món.
Som-hi?… Doncs arriba!
-Hola, Federico!… ¿A on vas, ximplet, amb americana?
-Què!… encar està ben decent…
-Fuig, home! ¡D'americanes ja no se n'ha de parlar més!… Ara tot han de ser africanes.
De l'Africana.